text: Eftersøgning af Kamilla fortsætter
  29 juli 2014 kl. 08.07
  Syd- og Sønderjyllands Politi fortsætter i dag eftersøgningen af den forsvundne Kamilla Hantusch.
  Flere områder i og omkring Padborg vil blive gennemsøgt igen, ligesom området nu udvides. Også en helikopter bliver sat ind i eftersøgningen.
  - Der har ingen livstegn været fra Kamilla, og der kommer meget få henvendelser fra offentligheden. Derfor kan vi frygte, at nogen har gjort hende noget, siger efterforskningsleder Hans Roost i en pressemeddelelse.
  Der bliver ledt efter den 21-årige pige i både vandhuller, søer og plantager omkring Padborg. Politiet opfordrer til at landmænd, motionister, skovejere og andre der færdes i områderne, holder øje med henkastede ting og anden unormal aktivitet.
  